
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 175
                                                           din 23 noiembrie 2017
                privind aprobarea cantității maxime de carburant pentru autovehiculele din dotarea Municipiului Sighișoara, pentru anul 2018

   
Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre și referatul de aprobare al Primarului municipiului, în calitate de inițiator, înregistrat cu nr. 29.788/07.11.2017, calitate conferită de  prevederile art. 33 din Legea nr. 393/2004 privind Statutul aleșilor locali, cu modificările și completările ulterioare, coroborat cu prevederile art. 45 alin. (6) din Legea nr. 215/2001, Legea administrației publice locale, republicată, cu modificările și completările ulterioare;


Având în vedere prevederile Legii nr. 258/2015 pentru modificarea şi completarea Ordonanţei Guvernului nr. 80/2001 privind stabilirea unor normative de cheltuieli pentru autorităţile administraţiei publice şi instituţiile publice;  


Având în vedere că, potrivit art. 1 alin. (5) din Ordonanța Guvernului nr. 80/2001 privind stabilirea unor normative de cheltuieli pentru autorităţile administraţiei publice şi instituţiile publice, cu modificările și completările ulterioare “unităţile administrativ-teritoriale stabilesc normativele proprii de cheltuieli, de natura celor care fac obiectul prezentei ordonanţe, prin hotărâre a consiliului local, respectiv hotărâre a consiliului judeţean”;

 
Având în vedere că, în urma modificărilor și completărilor efectuate prin Legea nr. 258/2015 la Ordonanţa Guvernului nr. 80/2001 se impune stabilirea unui consum lunar de carburant pentru autovehiculele din dotarea Municipiului Sighișoara, consum care trebuie stabilit și pentru anul 2018;

 
Având în vedere adresele cu nr. 2024/11.09.2017 a Școlii Gimnaziale “Victor Jinga”, cu nr. 1684/06.09.2017 a Școlii Gimnaziale “Radu Popa”, cu nr. 3141/13.09.2017 a Școlii Gimnaziale “Aurel Mosora” și cu nr. 1698/20.09.2017 a Liceului Tehnologic nr. 1, înregistrate la Municipiul Sighișoara cu nr. 24.071/11.09.2017, nr. 23.963/08.09.2017, nr. 24.358/13.09.2017 și nr. 25.206/22.09.2017, prin care solicită asigurarea transportului elevilor care fac naveta către aceste unități de învățamânt, anexând în aces sens și câte un tabel nominal al elevilor;


Având în vedere Raportul de specialitate al Biroului Logistic, Aprovizionare Tehnico-Materială și Administrativ, înregistrat cu nr. 29.785/07.11.2017, prin care se propune aprobarea cantității de carburant lunară pentru fiecare autovehicul din dotarea Municipiului Sighișoara, pentru anul 2018;

Având în vedere avizele favorabile ale tuturor comisiilor pe domenii de specialitate;


În temeiul art. 36 alin. (2) lit. b și alin. (9), art. 45 alin. (2) și a art. 115 alin. (1) lit. b din Legea nr. 215/2001, legea administrației publice locale, republicată, cu modificările și completările ulterioare,

                                                                    H O T Ă R Ă Ș T E:

Art. 1. Se aprobă următoarele cantități maxime de carburant pentru autovehiculele din dotarea Municipiului Sighișoara, pentru anul 2018:

a. pentru autoturismele care deservesc Primăria Municipiului Sighișoara - 150 de litri/autoturism/lună;
b. pentru autoturismele care deservesc Serviciul Public Poliția Locală Sighișoara, după cum
urmează:

-  225 de litri/lună motorină pentru Skoda Octavia;

-  250 de litri/lună benzină pentru Dacia Logan MCV;
c. pentru microbuzul școlar - 320 de litri/lună motorină;
d. pentru motocicluri (mopede) - 2,5 litri/lună/benzină/motociclu.

Art. 2. Nu se consideră depășiri la cantitatea maximă pe autovehicul, aprobată prin art. 1 din prezenta hotărâre, cantitatea care, la nivelul anului, se încadrează în limita combustibilului normat în raport cu numărul total de autovehicule. 


Art. 3. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Viceprimarul Municipiului Sighișoara, Biroul Buget, Contabilitate, Salarizare - Direcția Economică, Serviciul Public Poliția Locală Sighișoara și Biroul Logistic, Aprovizionare Tehnico-Materială și Administrativ din cadrul Municipiului Sighișoara.


Art. 4. Prin grija d-nei Bizo Anca, Secretar al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Matei Ovidiu – Daniel         
                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar; 

  1 ex. Biroul Buget, Contabilitate, Salarizare - Direcţia Economică;

  2 ex. Biroul Logistic, Aprovizionare Tehnico-Materială şi Administrativ;

  1 ex. Serviciul Public Poliţia Locală Sighişoara.

10 ex. 

B.A.
